# Philip Jourdain

Philip Jourdain (Ashbourne, 16 d'octubre de 1879 - Crookham, 1 d'octubre de 1919) va ser un matemàtic anglès, especialitzat en lògica matemàtica.

## Vida i Obra

Jourdain era fill del vicari d'Ashbourne i va tenir nombrosos germans, entre els quals Francis (ornitòleg), Eleanor (directora del St. Hugh's College d'Oxford) i Margaret (crítica d'art i especialista en mobiliari). Malauradament, tan ell com la seva germana petita, Millicent, que com escriptora signava amb el pseudònim de Joan Arden, van desenvolupar una malaltia neurodegenerativa greu: l'atàxia de Friedreich
Malgrat les dificultats motrius que li provocava la seva malaltia, va aconseguir fer els seus estudis secundaris al Cheltenham College i els seus estudis universitaris a la universitat de Cambridge. Entorn el 1900, va anar a Heidelberg, per sotmetre's a unes cures no acreditades i que no van tenir cap èxit, però va aprofitar aquest temps per aprendre alemany. El 1902 a Cambridge, va seguir un curs de lògica matemàtica impartit per Bertrand Russell amb qui es va crear un fort vincle intel·lectual; tan és així, que serà molt abundant la seva correspondència. El seu interès per la lògica i el seu coneixement de l'alemany, també el van portar a escriure's amb Gottlob Frege i Georg Cantor, dels quals va traduir les seves obres principals a l'anglès.
A partir de 1912 va ser l'editor anglès de la revista The Monist i a començaments del 1919, en morir Paul Carus va passar a ser-ne l'editor principal. Per poc tems, ja que va morir aquest mateix any.
Una de les seves obsessions va ser la de demostrar el teorema del bon ordre, és a dir, l'axioma d'elecció.

## Referències

* ↑ Grattan-Guinness, 1977, p. 3.
* ↑ Arden, 2009, p. 1 i ss.
* ↑ Anònim, 1920, p. 161.
* ↑ Sarton i Jourdain, 1923, p. 126.
* ↑ Garciadiego, 1999, p. 194.
* ↑ Beaney, 2019, p. 571-572.
* ↑ Sarton i Jourdain, 1923, p. 128.
* ↑ Garciadiego, 1999, p. 195.

## Bibliografia

* Anònim «Philip Edward Bertrand Jourdain» (en anglès). The Monist, Vol. 30, Num. 2, 1920, pàg. 161–182. DOI: 10.5840/monist192030246. ISSN: 0026-9662.
* Anònim «Philip Jourdain (1879-1919), Matemàtico e Historiador» (en castellà). Mathesis, Vol. 1, Num. 2, 1985, pàg. 159-171. Arxivat de l'original el 2020-03-01. ISSN: 0185-6200 [Consulta: 2 març 2020].
* Arden, Joan. A Childhood (en anglès). BiblioBazaar, 2009 reimpressió. ISBN 9781115667883.
* Beaney, Michael. «A Brief History of English Translations of Frege's Writings». A: Philip A. Ebert, Marcus Rossberg (eds.). Essays on Frege's Basic Laws of Arithmetic (en anglès). Oxford University Press, 2019. ISBN 978-0-19-871208-4.
* Garciadiego, Alejandro R. «Philip Jourdain, historiador de las Matemáticas» (en castellà). Llull, Vol. 22, Num. 43, 1999, pàg. 193-198. ISSN: 0210-8615.
* Grattan-Guinness, Ivor. Dear Russell, Dear Jourdain (en anglès). Durkworth, 1977. ISBN 9780715610107.
* Sarton, George; Jourdain, Laura «Philip E. B. Jourdain (1879-1919)» (en anglès). Isis, Vol. 5, Num. 1, 1923, pàg. 126-136. ISSN: 0021-1753.

## Enllaços externs

* O'Connor, John J.; Robertson, Edmund F. «Philip Jourdain» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Grattan-Guinness, Ivor. «Jourdain, Philip Edward Bertrand». Oxford Dictionary of National Biography, 2004. DOI: 10.1093/ref:odnb/51747. [Consulta: 1r març 2020]. (anglès)